Ο πύργος Σοσρούκο στο Νάλτσικ
Οι πηγές ΝάλτσικΤο **Νάλτσικ** (ρωσικά: Нальчик, Καμπαρντιανά: Налщӏэч, Καρατσάι-Μπαλκάρ: Нальчик) είναι η πρωτεύουσα της Δημοκρατίας Καμπαρντίνο-Μπαλκάρ, στη Ρωσία, και βρίσκεται σε υψόμετρο 550 μέτρων στους πρόποδες του Καυκάσου, περίπου 100 χιλιόμετρα βορειοδυτικά του Μπεσλάν στη Δημοκρατία της Βόρειας Οσετίας–Αλανίας. Καλύπτει έκταση 131 τ.χλμ. Η πόλη είχε πληθυσμό 240.203 κατοίκων στην απογραφή του 2010.

Ιστορία
-------

Το έδαφος του σύγχρονου Νάλτσικ ήταν παλαιότερα γνωστό ως Σλαμπάντα. Κατοικήθηκε από γηγενείς Καμπαρντιανούς, Μπαλκάρ, Τσετσένους, Αντέκι και Τσερκέζους μέχρι περίπου το 1743: οι ομάδες περιστασιακά συγκρούονταν και αμφισβητούσαν τις διεκδικήσεις τους στην περιοχή. Η σύγχρονη πόλη χρονολογείται από τις αρχές του 19ου αιώνα, όταν η επεκτεινόμενη Ρωσική Αυτοκρατορία έχτισε ένα φρούριο εποικίζοντας τους Ορεινούς Εβραίους το 1818. Η ημερομηνία αυτή εμφανίζεται στο εθνόσημο της πόλης. Με την ίδρυση της πόλης του Νάλτσικ, οι διαφορές μεταξύ των ιθαγενών ομάδων ηρέμησαν και ζωή βελτιώθηκε για τους ανθρώπους της περιοχής.

Το 1838, ένας ρωσικός στρατιωτικός οικισμός ιδρύθηκε στην πόλη, και μετά την Ρωσική Επανάσταση του 1917, το 1921 το Νάλτσικ έγινε το διοικητικό κέντρο της Αυτόνομης Περιφέρειας Καμπαρντίν. 

Η λέξη "Νάλτσικ" κυριολεκτικά σημαίνει "μικρό πέταλο" στα Καμπαρντιανά (ή Κιρκασιανά, μια βορειοδυτική καυκασιανή γλώσσα) και στα Καρατσάι-Μπαλκάρ (Τουρκική γλώσσας). Είναι ένα υποκοριστικό του *na'l*, μια κοινή λέξη της Μέσης Ανατολής (αραβικά, περσικά, τουρκικά) για το "πέταλο", πιθανώς από την αρχαία Σκυθική λέξη "nalak" (πέταλο). Η πόλη του Νάλτσικ ονομάστηκε έτσι λόγω της διαμόρφωσής του όπως περιβάλλεται από τα γύρω βουνά, και το ποτάμι Νάλτσικ ονομάστηκε έτσι από την πόλη που διασχίζει.

Κατά τη διάρκεια του Β΄ Παγκοσμίου Πολέμου, το Νάλτσικ ήταν κατεχόμενο από τη Ναζιστική Γερμανία και τη Ρουμανία από τις 28 Οκτωβρίου 1942 έως τις 1 Ιανουαρίου 1943. Η πόλη υπέστη σοβαρές ζημιές κατά τη διάρκεια της σύγκρουσης. Ο εβραϊκός πληθυσμός του Νάλτσικ, ως επί το πλείστον Ορεινοί Εβραίοι, υπέστησαν βάναυσο ξυλοδαρμό και τεράστια ζημιά στα χέρια των Ρουμάνων υπό τις διαταγές των Ναζί. Ωστόσο, οι Εβραίοι του Νάλτσικ ήταν σε θέση να επιβιώσουν από την εισβολή, επειδή είχαν μερικώς αναμειχθεί με τους γείτονές τους.

Το Νάλτσικ επιλέχθηκε ως "η δεύτερη πιο καθαρή πόλη της Ρωσίας" το 2003.

Στις 13 Οκτωβρίου 2005, το Νάλτσικ δέχθηκε επίθεση από μια μεγάλη ομάδα μαχητών του Γιαρμούκ Τζαμάατ με ηγέτες τους Σαμίλ Μπασάγιεφ και τον Άνζορ Αστεμίροφ. Στοχεύθηκαν τα κτίρια σχετιζόμενα με τις ρωσικές δυνάμεις ασφαλείας και σκοτώθηκαν τουλάχιστον 14 άμαχοι και τραυματίστηκαν 115 άτομα. Τριάντα πέντε αστυνομικοί σκοτώθηκαν στις μάχες και ογδόντα εννέα μαχητές, συμπεριλαμβανομένου του εξέχοντος ηγέτη Ιλία Γκορτσχάνοφ σκοτώθηκαν ενώ άλλοι 59 συνελήφθησαν.

Διοικητική και δημοτική κατάσταση
---------------------------------

Εντός του πλαισίου των διοικητικών διαιρέσεων, μαζί με τις τέσσερις αγροτικές περιοχές, ενσωματώνεται ως **πόλη της δημοκρατίας σημασίας του Νάλτσικ**—διοικητική μονάδα με κατάσταση ίση με αυτή των επαρχιών. Ως δημοτική διαίρεση, η πόλη της δημοκρατικής σημασίας του Νάλτσικ έχει ενσωματωθεί ως **Αστικό Οκρούγκ του Νάλτσικ**.

Εθνοτικές ομάδες
----------------

Οι κύριες εθνοτικές ομάδες είναι οι εξής (σύμφωνα με δεδομένα του 2006):

* Καμπαρντιανοί (Αντίγκα) (42.3%)
* Ρώσοι (28.3%)
* Μπαλκάρ (Ταούλου) (15.2%)
* άλλοι (13.2%)

Οι εθνοτικές ομάδες στην απογραφή του 2002 είναι οι εξής:

* Καμπαρντιανοί (47.3%)
* Ρώσοι (31.8%)
* Μπαλκάρ (11.4%)
* Οσσέτιοι (1.9%)
* Ουκρανοί (1.0%)

Οικονομία και εκπαίδευση
------------------------

Το Νάλτσικ είναι θέρετρο λουτροθεραπείας και ορεινής κλιματοθεραπείας, με πολλά σανατόρια. Χρησιμεύει επίσης ως βιομηχανικό κέντρο της δημοκρατίας (όπως για την μη σιδηρούχα μεταλλουργία, τη ελαφρά βιομηχανία, τις κατασκευές, τα κατασκευαστικά υλικά και την κατασκευή μηχανών).

Το Νάλτσικ είναι η έδρα για τα ακόλουθα ιδρύματα τριτοβάθμιας εκπαίδευσης:

* Κρατικό Πανεπιστήμιο της Καμπαρντίνο-Μπαλκαρίας
* Ινστιτούτο Επιχειρήσεων της Καμπαρντίνο-Μπαλκαρίας
* Κρατικό Ινστιτούτο Τεχνών του Βόρειου Καυκάσου
* Κρατική Γεωργική Ακαδημία της Καμπαρντίνο-Μπαλκαρίας

Κλίμα
-----

Το Νάλτσικ έχει ένα υγρό ηπειρωτικό κλίμα με ζεστά καλοκαίρια χωρίς ξηρή περίοδο. Η θερμή περίοδος διαρκεί από τα τέλη Μαΐου έως τα μέσα Σεπτεμβρίου και η ψυχρή εποχή από τον Δεκέμβριο έως τον Μάρτιο. Οι περισσότερες μορφές υετού είναι οι ελαφριές βροχές και καταιγίδες, καθώς και η ελαφριά και μέτρια χιονόπτωση. Η ταχύτητα του αέρα είναι συνήθως ήρεμη.

| Κλιματικά δεδομένα Νάλτσικ |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | 0(32) | 1(34) | 7(45) | 16(61) | 21(70) | 25(77) | 27(81) | 26(79) | 22(72) | 15(59) | 8(46) | 3(37) | 15(59) |
| Μέση Μηνιαία °C (°F) | −3(27) | −2(28) | 3(37) | 11(52) | 16(61) | 20(68) | 22(72) | 21(70) | 17(63) | 10(50) | 5(41) | 0(32) | 10(50) |
| Μέση Ελάχιστη °C (°F) | −7(19) | −6(21) | −1(30) | 5(41) | 11(52) | 14(57) | 17(63) | 16(61) | 12(54) | 5(41) | 1(34) | −4(25) | 5(41) |
| Υετός mm (ίντσες) | 22 | 23 | 38 | 63 | 99 | 100 | 72 | 61 | 55 | 43 | 29 | 26 | 631 |
| Μέσες ημέρες κατακρημνίσεων | 6 | 6 | 8 | 9 | 11 | 11 | 9 | 7 | 7 | 7 | 7 | 7 | 95 |
| Μέσες μηνιαίες ώρες ηλιοφάνειας | 69 | 71 | 117 | 141 | 185 | 235 | 222 | 210 | 201 | 153 | 93 | 63 | 1.810 |
| *Πηγή #1: Gydrometcenter* |
| *Πηγή #2: City Hall of Nalchik* 
date=July 2012 |

Αθλητισμός
----------

Η ΠΦΚ Σπαρτάκ Νάλτσικ είναι ένας ποδοσφαιρικός σύλλογος που εδρεύει στο Νάλτσικ και αγωνίζεται στην Ρωσική Πρέμιερ Λιγκ. Το Παγκόσμιο Πρωτάθλημα Σκακιού Γυναικών του 2008 διεξήχθη στο Ναλτσίκ, από τις 28 Αυγούστου έως τις 18 Σεπτεμβρίου 2008.

Αξιοσημείωτοι άνθρωποι
----------------------

* Γιούρι Τεμιρκάνοφ, μαέστρος ορχήστρας, γεννήθηκε το 1938
* Ντίμα Μπιλάν, τραγουδιστής, γεννήθηκε το 1981
* Αντρέ Γκέιμ, φυσικός
* Αντρέι Κολκούτιν, ζωγράφος, γεννήθηκε το 1957
* Ελντάρ Κουλίγιεφ, σκηνοθέτης, σεναριογράφος, γεννήθηκε το 1951
* Αλίμ Κουλίγιεφ, ηθοποιός, σκηνοθέτης του θεάτρου, γεννήθηκε το 1959
* Νικολάι Παβλόφ, επαγγελματίας ποδοσφαιριστής, γεννήθηκε το 1987
* Αζαμάτ Κουλίγιεφ, ζωγράφος, γεννήθηκε το 1963
* Κάτια Λελ, τραγουδίστρια, γεννήθηκε το 1974
* Αλεξάντερ Λιτβινένκο, πρώην γραμματέας της Ομοσπονδιακής Υπηρεσίας Ασφαλείας και ακτιβιστής κατά του Πούτιν, γεννημένος το 1962. Δηλητηριάστηκε με Πολώνιο-210 και πέθανε το 2006.
* Χαντζιμουράτ Ακάγιεφ, Ολυμπιακός αρσιβαρίστας, γεννήθηκε το 1985
* Βίκτορ Μπελένκο, Σοβιετικός πιλότος που αυτομόλησε με το MiG-25 και προσγειώθηκε στο Χακοντάτε της Ιαπωνίας.

Αδελφοποιημένες πόλεις
----------------------

* Αμμάν, Ιορδανία
* Καισάρεια, Τουρκία
* Ρίνο, Ηνωμένες Πολιτείες της Αμερικής

### Παραπομπές

1. ↑  (Ρωσικά) *OKTMO*. www.gks.ru/metod/classifiers.html. Ανακτήθηκε στις 13  Μαρτίου 2015.
2. ↑  viktorkotl.livejournal.com/145636.html.
3. ↑  www.gks.ru/free\_doc/doc\_2017/bul\_dr/mun\_obr2017.rar.
4. ↑  "Dozens die as Russian city raided." *BBC*. Thursday October 13, 2005. Retrieved November 8, 2011.
5. ↑  The 3rd Army in the Caucasus - 1942
6. ↑  Amjad M. Jaimoukha, *The Circassians: A Handbook* (Palgrave, 2001).
7. ↑  Law #12-RZ
8. ↑  Law #13-RZ
9. ↑
10. ↑  «Organisations.Kabardino-Balkar State University». mathnet.ru. Ανακτήθηκε στις 27 Σεπτεμβρίου 2009.
11. ↑  «North-Caucasus State Institute of Arts». Universities, Colleges and Institutes Directory of Russian Federation (Russia) .University-directory.eu. Ανακτήθηκε στις 27 Σεπτεμβρίου 2009.
12. ↑  «Federal Education Kabardino-Balkar State Agricultural Academy» (στα Russian). Education in Russia. edu.ru. Ανακτήθηκε στις 27 Σεπτεμβρίου 2009. CS1 maint: Μη αναγνωρίσιμη γλώσσα (link)
13. ↑  «Gydrometcenter: Historical Weather for Nalchik».
14. ↑  «City Hall of Nalchik : Sundata for Nalchik». Ιουνίου 2011. Αρχειοθετήθηκε από το πρωτότυπο στις 22 Αυγούστου 2011. Ανακτήθηκε στις 22 Οκτωβρίου 2017.
15. ↑  «World Women's Championship.World Chess Federation 2008». FIDE. Ανακτήθηκε στις 27 Σεπτεμβρίου 2009.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νάλτσικ** |

* Σελίδα της επίσημης ιστοσελίδας της Καμπαρντίνο-Μπαλκαρίας για το Νάλτσικ (Ρωσικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 131355384
* LCCN: n81023194
* GND: 4589728-1
* SUDOC: 137806566

 |

 |